ΚΟΙΝΗ ΘΕΣΗ (ΕΚ) αριθ. 15/96

η οποία καθορίστηκε από το Συμβούλιο στις 11 Μαρτίου 1996

για τη θέσπιση της οδηγίας 96/. . ./ΕΚ του Ευρωπαϊκού Κοινοβουλίου και του Συμβουλίου της . . . σχετικά με τις απαιτήσεις για την ενεργειακή απόδοση των οικιακών ηλεκτρικών ψυγείων, καταψυκτών και συνδυασμών τους

(96/C 120/02)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 100 Α,

την πρόταση της Επιτροπής (1),

τη γνώμη της Οικονομικής και Κοινωνικής Επιτροπής (2),

Αποφασίζοντας σύμφωνα με τη διαδικασία του άρθρου 189 Β της συνθήκης (3),

Εκτιμώντας:

ότι είναι σημαντικό να προωθηθούν τα μέτρα που αποσκοπούν να εξασφαλίσουν την καλή λειτουργία της εσωτερικής αγοράς 7

ότι, με το ψήφισμά του της 15ης Ιανουαρίου 1985 για τη βελτίωση των προγραμμάτων εξοικονόμησης ενέργειας των κρατών μελών (4), το Συμβούλιο κάλεσε τα κράτη μέλη να συνεχίσουν και, ενδεχομένως, να εντείνουν τις προσπάθειές τους για ορθολογικότερη χρησιμοποίηση της ενέργειας χάρη στον καθορισμό ολοκληρωμένων πολιτικών εξοικονόμησης ενέργειας 7

ότι η ηλεκτρική ενέργεια που καταναλώνεται από οικιακές συσκευές ψύξης αντιπροσωπεύει μη αμελητέο μερίδιο της ηλεκτρικής ενέργειας που καταναλώνουν τα νοικοκυριά στην Κοινότητα και, κατά συνέπεια, της συνολικής κατανάλωσης ηλεκτρικής ενέργειας 7 ότι τα διάφορα μοντέλα συσκευών ψύξης που διατίθενται στην κοινοτική αγορά παρουσιάζουν, για παρόμοιο όγκο και χαρακτηριστικά, μεγάλες διαφορές ως προς την κατανάλωση ηλεκτρικής ενέργειας, παρουσιάζουν δηλαδή σημαντικότατες αποκλίσεις όσον αφορά την ενεργειακή τους απόδοση 7

ότι ορισμένα κράτη μέλη είναι έτοιμα να θεσπίσουν διατάξεις σχετικές με τις αποδόσεις των οικιακών ψυγείων και καταψυκτών, πράγμα που θα έχει ως συνέπεια τη δημιουργία εμποδίων στο εμπόριο αυτών των προϊόντων στο εσωτερικό της Κοινότητας 7

ότι, στις προτάσεις για την προσέγγιση των νομοθετικών, κανονιστικών και διοικητικών διατάξεων των κρατών μελών στους τομείς της υγείας, της ασφάλειας, της προστασίας του περιβάλλοντος και της προστασίας των καταναλωτών, πρέπει να ληφθεί ως βάση υψηλό επίπεδο προστασίας 7 ότι η παρούσα οδηγία εξασφαλίζει υψηλό βαθμό προστασίας του περιβάλλοντος και των καταναλωτών, αποβλέποντας ταυτόχρονα στη σημαντική βελτίωση της ενεργειακής απόδοσης αυτών των συσκευών 7

ότι η θέσπιση μέτρων αυτού του είδους αποτελεί κοινοτική αρμοδιότητα 7 ότι οι απαιτήσεις της παρούσας οδηγίας δεν υπερβαίνουν τα όρια των στόχων της και, κατά συνέπεια, τηρούνται οι διατάξεις του άρθρου 3 Β της συνθήκης 7

ότι, εξάλλου, στο άρθρο 130 Ρ της συνθήκης, προβλέπεται η προστασία και η βελτίωση του περιβάλλοντος καθώς και η συνετή και ορθολογική χρησιμοποίηση των φυσικών πόρων, μεταξύ των στόχων της πολιτικής της Κοινότητας στον τομέα του περιβάλλοντος 7 ότι η παραγωγή και η κατανάλωση ηλεκτρικής ενέργειας δημιουργούν το 30 % περίπου των ανθρωπογενών εκπομπών διοξειδίου του άνθρακα (CO2) και αντιστοιχούν περίπου στο 35 % της πρωτογενούς κατανάλωσης ενέργειας στην Κοινότητα 7 ότι τα ποσοστά αυτά αυξάνονται 7

ότι επίσης, στην απόφαση 89/364/ΕΟΚ του Συμβουλίου, της 5ης Ιουνίου 1989, για τη θέσπιση κοινοτικού προγράμματος δράσης για τη βελτίωση της αποτελεσματικότητας κατά τη χρήση της ηλεκτρικής ενέργειας (5), επιδιώκεται ο διπλός στόχος, αφενός, της ενθάρρυνσης των καταναλωτών να προτιμούν υψηλής απόδοσης ηλεκτρικές συσκευές και εξοπλισμό και, αφετέρου, της βελτίωσης της απόδοσης των ηλεκτρικών συσκευών και εξοπλισμών 7

ότι, στα συμπεράσματά του της 29ης Οκτωβρίου 1990, το Συμβούλιο καθόρισε ως στόχο να σταθεροποιηθούν μέχρι το έτος 2000 οι εκπομπές διοξειδίου του άνθρακα (CO2) στην Κοινότητα στα επίπεδά τους του 1990 και ότι, προκειμένου να επιτευχθεί ο στόχος αυτός, επιβάλλεται η λήψη δραστικότερων μέτρων για τη σταθεροποίηση των εκπομπών (CO2) στην Κοινότητα 7

ότι, με την απόφαση 91/565/ΕΟΚ (6), θεσπίστηκε πρόγραμμα για την ενίσχυση της βελτίωσης της ενεργειακής απόδοσης στην Κοινότητα (πρόγραμμα Save) 7

ότι τα μέτρα για τη βελτίωση της ενεργειακής απόδοσης που εφαρμόζονται στα πλέον πρόσφατα διαθέσιμα μοντέλα συσκευών ψύξης δεν αυξάνουν υπέρμετρα το κόστος παραγωγής τους και είναι δυνατόν να αντισταθμιστούν εντός ολίγων ετών το πολύ χάρη στην εξοικονόμηση ηλεκτρικής ενέργειας που συνεπάγονται 7 ότι, κατά τον υπολογισμό αυτό, δεν λαμβάνεται υπόψη το επιπρόσθετο όφελος από την αποφυγή εξωγενών δαπανών για την παραγωγή ηλεκτρικής ενέργειας, όπως για παράδειγμα οι εκπομπές διοξειδίου του άνθρακα (CO2) και άλλων ρύπων 7

ότι το κέρδος από την άποψη της ενεργειακής απόδοσης που απορρέει «φυσιολογικά» από τις πιέσεις της αγοράς και από τη βελτίωση των διαδικασιών παραγωγής, το οποίο εκτιμάται σε περίπου 2 % ετησίως, θα συμβάλει στις προσπάθειες για τη θέσπιση αυστηρότερων προτύπων κατανάλωσης ηλεκτρικής ενέργειας 7

ότι η οδηγία 92/75/ΕΟΚ (1) (οδηγία-πλαίσιο) και η οδηγία 94/2/ΕΚ της Επιτροπής (2) (εκτελεστική οδηγία της οδηγίας 92/75/ΕΟΚ), στις οποίες προβλέπεται η υποχρεωτική επισήμανση των συσκευών και η ένδειξη, με άλλες μορφές, της ενεργειακής κατανάλωσης, θα έχουν ως συνέπεια τη μεγαλύτερη ευαισθητοποίηση των καταναλωτών για το πρόβλημα της ενεργειακής απόδοσης των οικιακών συσκευών ψύξης 7 ότι το μέτρο αυτό θα ωθήσει ως εκ τούτου και τους διάφορους ανταγωνιστές να προτείνουν για τις συσκευές τους ενεργειακή απόδοση καλύτερη από τα πρότυπα που προβλέπονται από την παρούσα οδηγία 7 ότι η παροχή πληροφοριών στους καταναλωτές πρέπει πάντως να συνοδεύεται από την ένδειξη προτύπων προκειμένου να αποφέρει όλα τα δυνατά οφέλη και να έχει ως αποτέλεσμα την πραγματική βελτίωση της μέσης συνολικής απόδοσης των πωλουμένων συσκευών 7

ότι η παρούσα οδηγία, που αποσκοπεί στην εξάλειψη των τεχνικών φραγμών όσον αφορά τη βελτίωση της ενεργειακής απόδοσης των οικιακών συσκευών ψύξης, πρέπει να ακολουθήσει τη «νέα προσέγγιση» που θεσπίστηκε με το ψήφισμα του Συμβουλίου, της 7ης Μαΐου 1985, για νέα προσέγγιση στο θέμα της τεχνικής εναρμόνισης και τυποποίησης (3), όπου ορίζεται ρητά ότι η νομοθετική εναρμόνιση περιορίζεται στον καθορισμό, μέσω οδηγιών, των βασικών απαιτήσεων προς τις οποίες πρέπει να συμμορφώνονται τα προϊόντα που διατίθενται στην αγορά 7

ότι επιβάλλεται να καθιερωθεί ένα αποτελεσματικό σύστημα εκτέλεσης για την εξασφάλιση της ορθής εφαρμογής της παρούσας οδηγίας, την εξασφάλιση ίσων όρων ανταγωνισμού στους παραγωγούς και την προστασία των δικαιωμάτων των καταναλωτών 7

ότι ενδείκνυται να ληφθεί υπόψη η απόφαση 93/465/ΕΟΚ (4), σχετικά με τις διαδικασίες αξιολόγησης της συμμόρφωσης που πρέπει να χρησιμοποιούνται στις οδηγίες τεχνικής εναρμόνισης 7

ότι θα πρέπει, προς το συμφέρον του διεθνούς εμπορίου, να χρησιμοποιούνται, όπου απαιτείται, διεθνή πρότυπα 7 ότι η κατανάλωση ηλεκτρικής ενέργειας από τις συσκευές ψύξης ορίζεται στο πρότυπο ΕΝ 153 του Μαΐου 1990 της Ευρωπαϊκής Επιτροπής Τυποποίησης, το οποίο βασίζεται σε διεθνές πρότυπο 7

ότι οι οικιακές συσκευές ψύξης που πληρούν τις απαιτήσεις ενεργειακής απόδοσης της παρούσας οδηγίας πρέπει να φέρουν τη σήμανηση «CE» και να παρέχουν τις συναφείς πληροφορίες, προκειμένου να είναι δυνατή η ελεύθερη κυκλοφορία τους 7

ότι η παρούσα οδηγία αφορά μόνο τις οικιακές συσκευές ψύξης τροφίμων, που τροφοδοτούνται από το ηλεκτρικό δίκτυο, εξαιρουμένων των συσκευών που κατασκευάζονται με ειδικές προδιαγραφές 7 ότι οι εξοπλισμοί ψύξης επαγγελματικής χρήσης παρουσιάζουν πολύ μεγαλύτερη ποικιλία και ως εκ τούτου δεν μπορούν να συμπεριληφθούν στην παρούσα οδηγία,

ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η παρούσα οδηγία εφαρμόζεται στα τροφοδοτούμενα από το ηλεκτρικό δίκτυο νέα ψυγεία, θαλάμους διατήρησης κατεψυγμένων τροφίμων και καταψύκτες οικιακής χρήσης, καθώς και στους συνδυασμούς τους, όπως ορίζονται στο παράρτημα Ι, που αναφέρονται στη συνέχεια ως «ψυκτικές συσκευές». Οι συσκευές που μπορούν να τροφοδοτηθούν και από άλλες πηγές ενέργειας, ιδίως από συσσωρευτές καθώς και οι οικιακές ψυκτικές συσκευές που χρησιμοποιούν την αρχή της απορρόφησης και οι συσκευές που κατασκευάζονται με ειδικές προδιαγραφές, εξαιρούνται.

Άρθρο 2

1. Τα κράτη μέλη λαμβάνουν όλα τα απαραίτητα μέτρα για να εξασφαλίσουν ότι οι ψυκτικές συσκευές που καλύπτονται από την παρούσα οδηγία μπορούν να διατίθενται στην κοινοτική αγορά μόνον εφόσον η κατανάλωση ηλεκτρικής ενέργειας της συσκευής για την οποία πρόκειται, είναι μικρότερη ή ίση προς τη μέγιστη, επιτρεπόμενη για την κατηγορία της, τιμή κατανάλωσης, η οποία υπολογίζεται σύμφωνα με τις διαδικασίες που ορίζονται στο παράρτημα Ι.

2. Ο κατασκευαστής συσκευών ψύξης που εμπίπτουν στην παρούσα οδηγία, ο εγκατεστημένος στην Κοινότητα εντολοδόχος του ή ο υπεύθυνος για τη διάθεση στην κοινοτική αγορά των εν λόγω συσκευών οφείλει να μεριμνά για τη συμμόρφωση προς την απαίτηση που αναφέρεται στην παράγραφο 1 κάθε συσκευής που διατίθεται στην αγορά.

Άρθρο 3

1. Τα κράτη μέλη δεν μπορούν να απαγορεύσουν, να περιορίσουν ή να εμποδίσουν τη διάθεση στην αγορά στην επικράτειά τους ψυκτικών συσκευών οι οποίες φέρουν τη σήμανση «CE» που πιστοποιεί τη συμμόρφωσή τους προς όλες τις διατάξεις της παρούσας οδηγίας.

2. Τεκμαίρεται από τα κράτη μέλη ότι οι ψυκτικές συσκευές που φέρουν τη σήμανση «CE», σύμφωνα με το άρθρο 5, πληρούν όλες τις διατάξεις της παρούσας, μέχρις αποδείξεως του αντιθέτου.

3. α) Όταν οι ψυκτικές συσκευές καλύπτονται επίσης από άλλες οδηγίες οι οποίες αφορούν άλλα θέματα και προβλέπουν σήμανση «CE», η σήμανση αυτή υποδηλώνει την πιστότητα των εν λόγω συσκευών προς τις διατάξεις και αυτών των άλλων οδηγιών, μέχρις αποδείξεως του αντιθέτου.

β) Εάν ωστόσο μια ή περισσότερες από τις οδηγίες αυτές επιτρέπουν στον κατασκευαστή να επιλέξει, στη διάρκεια μεταβατικής περιόδου, τις ρυθμίσεις που θα εφαρμόζει, η σήμανση «CE» υποδηλώνει μόνο την πιστότητα προς τις διατάξεις των οδηγιών που εφαρμόζει ο κατασκευαστής. Στην περίπτωση αυτή, οι αριθμοί των εν λόγω οδηγιών, όπως έχουν δημοσιευθεί στην Επίσημη Εφημερίδα των Ευρωπαϊκών Κοινοτήτων, πρέπει να αναγράφονται στα έγγραφα, πληροφορίες ή οδηγίες που συνοδεύουν αυτές τις συσκευές ψύξης.

Άρθρο 4

Οι διαδικασίες αξιολόγησης της συμμόρφωσης και οι υποχρεώσεις σχετικά με τη σήμανη «CE» στις ψυκτικές συσκευές, περιγράφονται στο παράρτημα ΙΙ.

Άρθρο 5

1. Όταν διατίθενται στην αγορά, οι συσκευές πρέπει να φέρουν τη σήμανση «CE». Η σήμανση αυτή αποτελείται από τα αρχικά «CE». Η σήμανση εμφαίνεται στο παράρτημα ΙΙΙ και πρέπει να τίθεται χωριστά και εμφανώς επί της ψυκτικής συσκευής και, ενδεχομένως, επί της συσκευασίας, και να είναι ανεξίτηλη.

2. Απαγορεύεται να τίθενται στις ψυκτικές συσκευές σημάνσεις ικανές να παραπλανήσουν τρίτους ως προς τη σημασία και την τυπογραφική παρουσίαση της σήμανσης «CE». Στις συσκευές, στη συσκευασία τους, στις οδηγίες χρήσεως ή άλλα έγγραφα μπορούν να τίθενται άλλες σημάνσεις, εφόσον η σήμανση «CE» παραμένει εμφανής και ευανάγνωστη.

Άρθρο 6

1. Σε περίπτωση που ένα κράτος μέλος διαπιστώσει ότι η σήμανση «CE» έχει τοποθετηθεί αδικαιολόγητα, ο κατασκευαστής ή εντολοδόχος του ο εγκατεστημένος στην Κοινότητα είναι υποχρεωμένος να μεριμνήσει για τη συμμόρφωση του προϊόντος και την παύση της παράβασης σύμφωνα με τους όρους που επιβάλλει το κράτος μέλος. Όταν ούτε ο κατασκευαστής, ούτε ο εντολοδόχος του δεν είναι εγκατεστημένοι στην Κοινότητα, η υποχρέωση αυτή εμπίπτει στο πρόσωπο που φέρει την ευθύνη της διάθεσης της συσκευής ψύξης στην κοινοτική αγορά.

2. Σε περίπτωση που το προϊόν δεν συμμορφούται, το κράτος μέλος, κατ' εφαρμογήν του άρθρου 7, λαμβάνει όλα τα απαραίτητα μέτρα για να περιορίσει ή να απαγορεύσει τη διάθεση του προϊόντος στην αγορά ή να εξασφαλίσει την απόσυρσή του.

Άρθρο 7

1. Οποιαδήποτε απόφαση που λαμβάνεται σύμφωνα με την παρούσα οδηγία και η οποία συνεπάγεται περιορισμό της διάθεσης ψυκτικών συσκευών στην αγορά πρέπει να αιτιολογείται επακριβώς. Η απόφαση αυτή κοινοποιείται αμέσως στον ενδιαφερόμενο, στον οποίο πρέπει ταυτοχρόνως να γνωστοποιούνται οι δυνατότητες και προθεσμίες ενδίκων μέσων σύμφωνα με την ισχύουσα νομοθεσία του ενδιαφερομένου κράτους μέλους.

2. Το κράτος μέλος ενημερώνει αμελλητί την Επιτροπή σχετικά με το μέτρο αυτό και αιτιολογεί την απόφασή του. Η Επιτροπή γνωστοποιεί τις πληροφορίες αυτές στα άλλα κράτη μέλη.

Άρθρο 8

Πριν από την λήξη τετραετούς περιόδου από την έκδοση της παρούσας οδηγίας, η Επιτροπή αξιολογεί τα αποτελέσματα που προέκυψαν εν σχέσει με τα αναμενόμενα. Με την προοπτική της μετάβασης σε μια δεύτερη φάση βελτίωσης της ενεργειακής απόδοσης, η Επιτροπή εκτιμά εν συνεχεία, μετά από διαβούλευση με τα ενδιαφερόμενα μέρη, κατά πόσον είναι αναγκαία η θέσπιση δεύτερης σειράς κατάλληλων μέτρων για τη βελτίωση της ενεργειακής απόδοσης των οικιακών ψυκτικών συσκευών. Στην περίπτωση αυτή, όλα τα μέτρα ενεργειακής απόδοσης και η ημερομηνία έναρξης ισχύος τους θα βασίζονται σε επίπεδα ενεργειακής απόδοσης τα οποία δικαιολογούνται από οικονομική και τεχνική άποψη με βάση τις συνθήκες που επικρατούν εκείνη τη χρονική στιγμή. Θα λαμβάνεται επίσης υπόψη και κάθε άλλο μέτρο που κρίνεται κατάλληλο για τη βελτίωση της αποτελεσματικότητας των οικιακών ψυκτικών συσκευών.

Άρθρο 9

1. Εντός προθεσμίας ενός έτους από την έκδοση της παρούσας οδηγίας, τα κράτη μέλη θεσπίζουν και δημοσιεύουν τις νομοθετικές, κανονιστικές και διοικητικές διατάξεις που είναι αναγκαίες για την συμμόρφωση προς αυτή. Ενημερώνουν την Επιτροπή σχετικά.

Τα κράτη μέλη εφαρμόζουν τις διατάξεις αυτές από τη λήξη τριετούς προθεσμίας μετά την ημερομηνία έκδοσης της παρούσας οδηγίας.

Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις για την αναφορά αυτή θεσπίζονται από τα κράτη μέλη.

2. Τα κράτη μέλη ανακοινώνουν στην Επιτροπή το κείμενο των μέτρων που θεσπίζουν στον τομέα που διέπεται από την παρούσα οδηγία.

3. Εντός της περιόδου τριών ετών από την έκδοση της παρούσας οδηγίας, τα κράτη μέλη επιτρέπουν τη διάθεση στην αγορά των ψυκτικών συσκευών που πληρούν τους ίδιους όρους με εκείνους που ίσχυαν στην επικράτειά τους κατά την ημερομηνία έκδοσης της παρούσας οδηγίας.

Άρθρο 10

Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 11

Η παρούσα οδηγία απευθύνεται στα κράτη μέλη.

. . .

Για το Ευρωπαϊκό Κοινοβούλιο

Ο Πρόεδρος

Για το Συμβούλιο

Ο Πρόεδρος

(1) ΕΕ αριθ. C 390 της 31. 12. 1994, σ. 30.

(2) ΕΕ αριθ. C 155 της 21. 6. 1995, σ. 18.

(3) Γνώμη του Ευρωπαϊκού Κοινοβουλίου της 26ης Οκτωβρίου 1995 (ΕΕ αριθ. C 308 της 20. 11. 1995), κοινή θέση του Συμβουλίου της 11ης Μαρτίου 1996 (δεν δημοσιεύθηκε ακόμα στην Επίσημη Εφημερίδα) και απόφαση του Ευρωπαϊκού Κοινοβουλίου της . . . (δεν δημοσιεύθηκε ακόμα στην Επίσημη Εφημερίδα).

(4) ΕΕ αριθ. C 20 της 22. 1. 1985, σ. 1.

(5) ΕΕ αριθ. L 157 της 9. 6. 1989, σ. 32.

(6) ΕΕ αριθ. L 307 της 8. 11. 1991, σ. 34.

(1) ΕΕ αριθ. L 297 της 13. 10. 1992, σ. 16.

(2) ΕΕ αριθ. L 45 της 17. 2. 1994, σ. 1.

(3) ΕΕ αριθ. C 136 της 4. 6. 1985, σ. 1.

(4) ΕΕ αριθ. L 220 της 30. 8. 1993, σ. 23.

ΠΑΡΑΡΤΗΜΑ Ι

Μέθοδος υπολογισμού της μέγιστης επιτρεπόμενης κατανάλωσης ηλεκτρικής ενέργειας μιας ψυκτικής συσκευής και διαδικασία για την επαλήθευση της συμμόρφωσης

Η ηλεκτρική κατανάλωση ψυκτικής συσκευής (που μπορεί να εκφραστεί σε kWh ανά 24 ώρες) εξαρτάται από την κατηγορία στην οποία υπάγεται η συσκευή (π.χ. ψυγείο*, καταψύκτης οριζοντίου τύπου κ.λπ.), του όγκου και της ενεργειακής απόδοσης της συσκευής (π.χ. πάχος μόνωσης, απόδοση του συμπιεστή κ.λπ.) και της διαφοράς μεταξύ της θερμοκρασίας γύρω από τη συσκευή και μέσα σ' αυτήν. Συνεπώς, κατά τον καθορισμό των προτύπων για την ενεργειακή απόδοση πρέπει να προβλεφθούν ανοχές για τους κύριους ενδογενείς παράγοντες που επηρεάζουν την κατανάλωση ηλεκτρικής ενέργειας (δηλ. την κατηγορία της συσκευής και τον όγκο της). Για το λόγο αυτό, η μέγιστη επιτρεπόμενη κατανάλωση ηλεκτρικής ενέργειας για μία ψυκτική συσκευή ορίζεται με γραμμική εξίσωση που είναι συνάρτηση του όγκου της συσκευής, και για κάθε κατηγορία συσκευών ορίζεται διαφορετική εξίσωση.

Για τον υπολογισμό της μέγιστης επιτρεπόμενης κατανάλωσης ηλεκτρικής ενέργειας μιας δεδομένης συσκευής, πρέπει κατ' αρχάς η συσκευή να υπαχθεί σε μία από τις κατηγορίες του ακόλουθου καταλόγου:

>ΘΕΣΗ ΠΗΝΑΚΑ>

Επειδή οι ψυκτικές συσκευές περιέχουν διαφορετικούς θαλάμους με διαφορετικές θερμοκρασίες (που σαφώς επηρεάζουν την κατανάλωση ηλεκτρικής ενέργειας), η μέγιστη επιτρεπόμενη κατανάλωση ηλεκτρικής ενέργειας καθορίζεται στην πραγματικότητα ως συνάρτηση του προσαρμοσμένου όγκου, που είναι το σταθμισμένο άθροισμα των όγκων των διαφορετικών θαλάμων.

Έτσι, για τους σκοπούς της παρούσας οδηγίας, ο προσαρμοσμένος όγκος (Vadj) της συσκευής υπολογίζεται με τον ακόλουθο τύπο:

Vadj = ??Σ Vc Χ Wc Χ Fc Χ Cc

Wc = >NUM>(25 - Tc) / >DEN> 20

όπου Tc είναι η ονομαστική θερμοκρασία κάθε θαλάμου (σε °C),

και όπου Vc είναι ο καθαρός όγκος δεδομένου τύπου θαλάμου της συσκευής και Fc είναι ένας συντελεστής ίσος με 1,2 για θαλάμους με αυτόματη απόψυξη και ίσος με 1 για τους άλλους θαλάμους.

Cc = 1για τις ψυκτικές συσκευές συνήθους (Ν) και ελαφρότερης (SN) κλιματικής κλάσης

Cc = Xc για τις ψυκτικές συσκευές της υποτροπικής (ST) κλιματικής κλάσης

Cc = Yc για τις ψυκτικές συσκευές της τροπικής (Τ) κλιματικής κλάσης.

Οι συντελεστές στάθμισης Xc και Yc για τους διάφορους τύπους θαλάμων είναι οι ακόλουθοι:

>ΘΕΣΗ ΠΗΝΑΚΑ>

Τόσο ο προσαρμοσμένος όγκος όσο και οι καθαροί όγκοι εκφράζονται σε λίτρα.

Η μέγιστη επιτρεπόμενη κατανάλωση ενέργειας (Emax σε kWh ανά 24 ώρες με ακρίβεια δευτέρου δεκαδικού ψηφίου) για κάθε συσκευή ως συνάρτηση του προσαρμοσμένου όγκου Vadj, υπολογίζεται για κάθε κατηγορία συσκευών από τις ακόλουθες εξισώσεις:

>ΘΕΣΗ ΠΗΝΑΚΑ>

Για τους ψυγειοκαταψύκτες με περισσότερες από δύο πόρτες ή τις άλλες συσκευές που δεν περιγράφονται ανωτέρω, η μέγιστη επιτρεπόμενη κατανάλωση ηλεκτρικής ενέργειας (Emax) προσδιορίζεται από τη θερμοκρασία και τον αριθμό των αστέρων του ψυχρότερου θαλάμου ως εξής:

>ΘΕΣΗ ΠΗΝΑΚΑ>

Μέθοδοι δοκιμών για να επαληθευθεί κατά πόσον συγκεκριμένη συσκευή πληροί τις απαιτήσεις για την ενεργειακή κατανάλωση της παρούσας οδηγίας

Εάν η κατανάλωση ηλεκτρισμού συσκευής ψύξης που υπόκειται σε επαλήθευση είναι χαμηλότερη ή ίση προς την τιμή Emax (μέγιστη επιτρεπόμενη κατανάλωση ηλεκτρικής ενέργειας που επιτρέπεται για την ανωτέρω οριζομένη κατηγορία της) επαυξημένη κατά 15 %, θεωρείται ότι διαπιστώθηκε η συμμόρφωση της συσκευής αυτής προς τις απαιτήσεις για την κατανάλωση ηλεκτρικής ενέργειας της παρούσας οδηγίας. Εάν η κατανάλωση είναι υψηλότερη από την τιμή Emax επαυξημένη κατά 15 %, πρέπει να μετράται η κατανάλωση τριών επιπλέον συσκευών. Εάν ο αριθμητικός μέσος της κατανάλωσης ηλεκτρισμού των τριών αυτών συσκευών είναι χαμηλότερος ή ίσος προς την τιμή Emax επαυξημένη κατά 10 %, θεωρείται ότι διαπιστώθηκε η συμμόρφωση της συσκευής προς τις εν λόγω απαιτήσεις. Εάν ο αριθμητικός μέσος υπερβαίνει την τιμή Emax επαυξημένη κατά 10 %, η συσκευή θεωρείται ότι δεν πληροί τις απαιτήσεις αυτές.

Ορισμοί

Οι όροι που χρησιμοποιούνται στο παρόν παράρτημα αντιστοιχούν στους ορισμούς του ευρωπαϊκού προτύπου EN 153 του Μαΐου 1990 της Ευρωπαϊκής Επιτροπής Τυποποίησης.

ΠΑΡΑΡΤΗΜΑ ΙΙ

Διαδικασίες αξιολόγησης της συμμόρφωσης (ενότητα Α)

1. Η παρούσα ενότητα περιγράφει τη διαδικασία με την οποία ο κατασκευαστής ή ο εγκατεστημένος στην Κοινότητα εντολοδόχος του, ο οποίος εκπληρεί τις υποχρεώσεις της παραγράφου 2, βεβαιώνει και δηλώνει ότι η συσκευή ψύξης πληροί τις απαιτήσεις της παρούσας οδηγίας. Ο κατασκευαστής επιθέτει τη σήμανση «CE» σε όλες τις συσκευές ψύξης που κατασκευάζει και συντάσσει γραπτή δήλωση συμμόρφωσης.

2. Ο κατασκευαστής συντάσσει τον τεχνικό φάκελο που περιγράφεται στο σημείο 3. Ο κατασκευαστής ή ο εγκατεστημένος στην Κοινότητα εντολοδόχος του διατηρεί τον φάκελο αυτό στη διάθεση των αρμόδιων εθνικών αρχών προς επιθεώρηση επί χρονικό διάστημα τουλάχιστον τριών ετών από την τελευταία ημερομηνία κατασκευής της συσκευής.

Όταν ούτε ο κατασκευαστής ούτε ο εντολοδόχος του δεν είναι εγκατεστημένοι στην Κοινότητα, υπεύθυνο για τη διατήρηση του τεχνικού φακέλου στη διάθεση των αρμοδίων αρχών είναι το πρόσωπο που φέρει την ευθύνη της διάθεσης της συσκευής ψύξης στην κοινοτική αγορά.

3. Ο τεχνικός φάκελος πρέπει να καθιστά δυνατή την αξιολόγηση της συμμόρφωσης της συσκευής ψύξης προς τις απαιτήσεις της παρούσας οδηγίας. Ο τεχνικός φάκελος πρέπει να καλύπτει το σχεδιασμό, την κατασκευή και τη λειτουργία της συσκευής ψύξης και να περιέχει, στο βαθμό που αυτό απαιτείται για την αξιολόγηση, τα ακόλουθα στοιχεία:

i) ονοματεπώνυμο και διεύθυνση του κατασκευαστή,

ii) γενική περιγραφή του μοντέλου η οποία πρέπει να επαρκεί για τη μονοσήμαντη αναγνώρισή του,

iii) πληροφορίες, περιλαμβανομένων κατά περίπτωση σχεδίων, σχετικά με τα κύρια κατασκευαστικά χαρακτηριστικά του μοντέλου, και ιδίως σχετικά με τα χαρακτηριστικά που επηρεάζουν σημαντικά την κατανάλωση ενέργειας, όπως διαστάσεις, όγκος(-οι), χαρακτηριστικά συμπιεστή, ειδικά χαρακτηριστικά κ.λπ.,

iv) ενδεχομένως, τις οδηγίες χρήσης,

v) τα αποτελέσματα των μετρήσεων της κατανάλωσης ηλεκτρισμού που έχουν διενεργηθεί σύμφωνα με το σημείο 5,

vi) λεπτομέρειες σχετικά με τη συμμόρφωση, κατόπιν αυτών των μετρήσεων, προς τις απαιτήσεις κατανάλωσης ενέργειας που καθορίζονται στο παράρτημα Ι.

4. Ο τεχνικός φάκελος που έχει συνταχθεί με βάση άλλη κοινοτική ρύθμιση, επιτρέπεται να χρησιμοποιείται στο βαθμό που πληρούνται οι απαιτήσεις του παρόντος παραρτήματος.

5. Οι κατασκευαστές συσκευών ψύξης είναι αρμόδιοι για τη διαπίστωση της κατανάλωσης ηλεκτρισμού κάθε συσκευής ψύξης που καλύπτεται από την παρούσα οδηγία, σύμφωνα με τις διαδικασίες που καθορίζονται στο ευρωπαϊκό πρότυπο EN 153, καθώς και για τη διαπίστωση της συμμόρφωσης της συσκευής προς τις απαιτήσεις του άρθρου 2.

6. Ο κατασκευαστής ή ο εντολοδόχος του διατηρεί αντίγραφο της δήλωσης συμμόρφωσης, μαζί με τον τεχνικό φάκελο.

7. Ο κατασκευαστής λαμβάνει όλα τα μέτρα που είναι απαραίτητα προκειμένου με τη διεργασία παραγωγής να εξασφαλίζεται ότι οι κατασκευαζόμενες συσκευές ψύξης πληρούν τον τεχνικό φάκελο που αναφέρεται στο σημείο 2 και τις αντίστοιχες απαιτήσεις της οδηγίας.

ΠΑΡΑΡΤΗΜΑ ΙΙΙ

Σήμανση συμμόρφωσης «CE»

Η σήμανση συμμόρφωσης αποτελείται από τα αρχικά «CE» της ακόλουθης μορφής:

ΧΤΒ:ΨΕΨΕΨΕ0100

Εάν σμικρυνθεί ή μεγεθυνθεί η σήμανση, πρέπει να τηρούνται οι αναλογίες των διατάξεων της ανωτέρω απεικόνισης.

Τα επιμέρους τμήματα της σήμανσης «CE» πρέπει να έχουν ουσιαστικά την ίδια κάθετη διάσταση, η οποία δεν πρέπει να είναι μικρότερη από τα 5 mm.

ΣΚΕΠΤΙΚΟ ΤΟΥ ΣΥΜΒΟΥΛΙΟΥ

Ι. ΕΙΣΑΓΩΓΗ

1. Στις 18 Ιανουαρίου 1995, η Επιτροπή διαβίβασε στο Συμβούλιο πρόταση οδηγίας του Ευρωπαϊκού Κοινοβουλίου και του Συμβουλίου σχετικά με τις απαιτήσεις για την ενεργειακή απόδοση των οικιακών ηλεκτρικών ψυγείων, καταψυκτών και συνδυασμών τους. Η πρόταση αυτή βασίζεται στο άρθρο 100 Α της συνθήκης ΕΚ.

2. Το Ευρωπαϊκό Κοινοβούλιο εξέδωσε σε πρώτη ανάγνωση τη γνώμη του στις 26 Οκτωβρίου 1995. Η γνώμη της Οικονομικής και Κοινωνικής Επιτροπής εκδόθηκε στις 27 Απριλίου 1995.

Στις 8 Δεκεμβρίου 1995, η Επιτροπή υπέβαλε στο Συμβούλιο τροποποιημένη πρόταση.

3. Κατά τη σύνοδο της 11ης Μαρτίου 1996, το Συμβούλιο καθόρισε την κοινή θέση του σύμφωνα με το άρθρο 189 Β της συνθήκης.

ΙΙ. ΣΤΟΧΟΣ

4. Η πρόταση οδηγίας αποσκοπεί στον καθορισμό ελάχιστων προτύπων ενεργειακής αποτελεσματικότητας για τις οικιακές ψυκτικές συσκευές, συμβάλλοντας με αυτόν τον τρόπο στην προσπάθεια μείωσης των εκπομπών CO2.

Η πρόταση αυτή εντάσσεται στο πλαίσιο του προγράμματος Save.

ΙΙΙ. ΑΝΑΛΥΣΗ ΤΗΣ ΚΟΙΝΗΣ ΘΕΣΗΣ

5. Το Συμβούλιο υιοθέτησε τις περισσότερες από τις τροπολογίες που πρότεινε το Ευρωπαϊκό Κοινοβούλιο και τις οποίες συμπεριέλαβε η Επιτροπή στην τροποποιημένη πρότασή της. Συγκεκριμένα, το Συμβούλιο υιοθέτησε, κατά γράμμα ή επί της ουσίας, τις ακόλουθες τροπολογίες:

- τροπολογία 2

Το Συμβούλιο υιοθέτησε επί της ουσίας την τροπολογία του Ευρωπαϊκού Κοινοβουλίου.

- τροπολογία 3

Το Συμβούλιο υιοθέτησε κατά γράμμα την τροπολογία του Ευρωπαϊκού Κοινοβουλίου.

- τροπολογία 4

Το Συμβούλιο υιοθέτησε κατά γράμμα την τροπολογία του Ευρωπαϊκού Κοινοβουλίου.

6. Το Συμβούλιο υιοθέτησε την ακόλουθη τροπολογία την οποία δεν είχε περιλάβει η Επιτροπή στην τροποποιημένη πρόταση:

- τροπολογία 5

Το Συμβούλιο, λαμβάνοντας υπόψη την τροπολογία του Ευρωπαϊκού Κοινοβουλίου, διέγραψε το κείμενο της παραγράφου 3 του άρθρου 3. Αντιθέτως, το Συμβούλιο εισήγαγε ένα νέο κείμενο σχετικά με τη ρήτρα διασφάλισης όπως προβλέπεται στο πλαίσιο της «νέας προσέγγισης» που θεσπίστηκε στο ψήφισμα του Συμβουλίου της 7ης Μαΐου 1985 (1).

7. Το Συμβούλιο δεν υιοθέτησε, αντιθέτως, την ακόλουθη τροπολογία που περιλαμβανόταν στην τροποποιημένη πρόταση της Επιτροπής:

- τροπολογία 10

Το Συμβούλιο δεν υιοθέτησε αυτή την τροπολογία του Ευρωπαϊκού Κοινοβουλίου, θεωρώντας ότι η αναφερόμενη στην κοινή θέση περίοδος (3 έτη) είναι η ελάχιστη απαραίτητη στα κράτη μέλη για την εφαρμογή της οδηγίας και τη μεταβατική περίοδο.

8. Το Συμβούλιο, λαμβάνοντας υπόψη την τροποποιημένη πρόταση της Επιτροπής, απέρριψε τις τροπολογίες 1, 6, 7, 8, 9, 12, 13 και 14.

9. Όσον αφορά την τροπολογία 11, το Συμβούλιο, λαμβάνοντας υπόψη τη θέση του Ευρωπαϊκού Κοινοβουλίου, θεώρησε ότι οι τροποποιήσεις των τεχνικών συντελεστών οι οποίες έγιναν από την Επιτροπή στην τροποποιημένη πρόταση, που αποτελεί σημαντική βελτίωση της ενεργειακής απόδοσης των ψυκτικών συσκευών σε σχέση με την αρχική πρόταση της Επιτροπής, θα μπορούσαν να απαντήσουν στις ανησυχίες του Ευρωπαϊκού Κοινοβουλίου.

Εξάλλου, το Συμβούλιο θεωρεί ότι η θέσπιση συντελεστών για τις υποτροπικές και τροπικές ψυκτικές συσκευές είναι τεχνικώς αιτιολογημένη και δεν συνεπάγεται στρεβλώσεις στον ανταγωνισμό.

(1) ΕΕ αριθ. C 136 της 4. 6. 1985, σ. 1.